
Extract  from  tlie  Deed  of  Gift^  to  the  College  of  Phgsicians,  of  his 
Patrimonial  Farm,  consisting  of  Fifty  Acres  of  Land,  called 
News,  in  Burmash,  in  Kent;  hy  De.  William  Harvey. 

“ To  maintain  friendship,  there  shall  be  at  every  meeting, 

once  a month,  a small  collation,  as  the  President  shall  think  fit,  for 
the  entertainment  of  such  as  come;  and,  once  in  every  year,  a 
general  feast,  for  all  the  Fello ws;  and,  on  the  day  of  such  feast,  shall 
be  an  oration,  in  Latin,  by  some  member,  to  be  appointed  by  the 
President,  two  eldest  Censors,  and  two  eldest  Elects,  so  as  not  to  be 
appointed  two  years  together,  in  commemoration  of  the  Benefactors 
by  name,  and  what  in  particular  they  have  done  for  the  benefit  of 
the  College,  with  an  exhortation  to  others  to  imitate,  and  an  exhor- 
tation  to  the  member s to  study  and  search  out  the  secrets  of  Nature 
by  way  of  experiment,  and  for  the  honour  of  the  profession  to  con- 
tinue mutually  in  love.” 

ORATIO  HARVEIANA. 


Claeissime  Pkaises  ! 

Socii  Lectissimi  atque  Obnatissimi! 

Auditoees  Humanissimi  atque  Maxime  Illustees! 

UEM,  mente  et  cogitatione,  ac  non  sine  horrore  quodam,  multo 


ante  prospexi  diem,  quo  die,  ad  Oratoris  partes  agendas,  coram 
vobis,  mihi  prodeundum  sit,  is  nunc  illuxit ; et  vereor  ut  instructiorem 
me  paratioremque,  ad  hoc  munus  rite  obeundum,  invenerit,  quam  tum 
fuissem,  cum  primum  id  in  oculis  animoque  versaretur.  Ita,  fluminis 
ritu,  prsecipitare  celeri  cursu  properantis,  vita  hominum  transit  I 0 ! 
fortunatum  illum,  si  unus  fuerit  aut  alter,  cui,  cum  ad  exitum 
ventum  sit,  bene  praeparato  supremum  iUud  tempus  supervenerit ! 

Quod  si  summus  iUe  in  Latinis  Orator,  de  seipso,  causam  acturo, 
confessus  sit,  cum  illius  temporis  sibi  venerit  in  mentem,  quo  die, 
citato  reo,  sibi  dicendum  esset,  non  solum  commotum  esse  animo, 
sed  etiam  toto  corpore  perhorruisse:  ego,  qui  possim,  conspectu 
consessuque  vestro,  non  commoveri? 

'Mihi  etenim  cum  venit  in  mentem,  quid  negotii  sit  orationem 

hanc  suscipere ; honorem,  scilicet,  hujusce  Collegii,  atque  Artis  Medicae 
dignitatem  tueri;  et  magnos  illos  viros,  qui  de  nobis,  de  genere 
humano,  optime  meruerunt,  justis  et  debitis  laudibus  etFerre ; illorum, 
cum  illos  respecto,  reverentia,  vestrum,  cum  vos  intueor,  verecundia, 
mentem  poene  obruunt,  et  abest  non  longe  quin  sentiam, 

“ effringi  linguam,  vocemque  aboriri.” 

Quid  causae  est,  igitur,  cur  dicere  aggrediar?  Et  quae  me  res 
potissimum,  ut  hic  adsim,  impulit?  Non  meo  impulsu,  non  volun- 
tate adductus,  in  rostra  ascendi;  sed  officio  coactus;  et  propter 
amorem  in  hoc  CoUegium,  qui  me  officium  deserere  vetat.  Qua- 
propter, hoc  munus,  quod  minime  appeterem,  quod  nunquam  de- 
poscerem, cum  ex  ordine  et  praescripto  ad  me  devenerit,  quo  minus 
sustineam,  et,  pro  virili  parte,  exsequar,  non  recuso. 

Olim,  cum  consules  Eomani,  ne  quis  extra  ordinem  pugnaret, 
edixissent,  fertur  T.  Manlius  Torquatus  filium  etiam  suum,  qui  patris 
edicto  minus  paruisset,  securi  percussisse.  Equidem,  si  extra  ordinem 
hoc  suggestum  ascendere  voluissem,  Manliano  propemodum  imperio, 
quamvis  horrendo,  me  dignum  arbitrarer. 

Unde  potius  incipiam  quam  ab  instituto  rationeque  hujusce  cele- 
brationis? Voluit  Harveius/  cui,  viventi  adhuc,  cognomen  addi- 
tum est.  Immortali,  uti,  ad  amicitiam  inter  Collegas  colendam,  identi- 
dem in  eedibus  nostris  mensa  instrueretur  modica.  Semel  autem, 
quotannis,  aliquanto  lautius  et  magis  opipare  convivium  appararetur. 
Quo  redeunte  festo,  unus  e CoUegis  constitueretur,  cujus  esset  offi- 
cium, in  oratione  Latine  habenda,  bene  de  nobis  meritos  nominatim 
proferre,  et  illorum  merita,  prassertim  in  Collegium,  praedicare : neque 

' Gulielmus  Harvey,  M.D.,  natus  a.d.  1578,  obiit  a.d.  1657. 

illos,  tanquam  imagines,  ad  intuendum  solum,  proponere,  verum 
etiam  ad  imitandum : hortarique  Collegas  ut  revera  exprimerent  et 
imitarentur  illos : hortari  etiam  ut  Naturae  arcana  investigarent  et 
perscrutarentur,  atque,  per  experimenta,  deprehenderent : tum,  quod 
Medicis  omnibus  laudi  esset  et  honori,  ut  caritate  perpetua  et  amore 
mutuo  inter  se  continerentur. 

Attendite,  quaeso,  et  cum  animis  vestris  reputate,  quisnam  et 
qualis  fuerit,  qui  nos  ad  amorem  mutuum  cohortandos  curaverit? 
Is  erat,  qui,  cum  summum  beneficium  in  omnes  contulisset,  tamen,  a 
nonnullis,  non  sine  contumelia  atque  convitio,  oppugnaretur.  Is, 
qui  sanguinis  motum  circuitumque  primus  invenerat,  ipse  Circulator 
audiit.  Et  eum,  nimirum,  quem  primo  derisui  habuerant,  postea 
insimulaverunt  furti.  At  iUe,  qui  “nullius  lacessivit  famam,”^  ne 
suam  quidem  acriter  defendit.  Obtrectatorum,  partim  risit  et  neg- 
lexit, partim  redarguit,  at  quam  benigne!  neque  istos  refellendi 
causa,  sed  quo  pulcherrima  sua  reperta  enucleatius  exphcaret. 
“ Convitia  vero  aut  praeterivit,  aut  laudibus  rependit.”^  Testor 
Riolanum,  “hominem,”  ut  ait  Laurentius,^  “in  disputando  arro- 
gantem et  pertinacem,”  quem,  cum,  “ erroris  atque  inscitiae  convicisset, 
quasi  unguentis  delibutum  atque  floribus  redunitum  dimisit.” 

Pudet  me,  nonnunquam,  cum  discordes  Medicorum  sententiae,  ut 
fit,  exprobrantur;  cum  Medici  fere  omnes,  praesertim  Angli,  ut  paulo 
inter  se  pugnaciores,  subridentur.  Pudet  haec  opprobria  dici  nobis. 
Neque  satis  est  referre,  quod  inter  Causidicos  non  semper  bene  con- 
veniat ; quod  inter  Theologos  flagret  aliquando  odium,  quod  dicitur. 
Theologicum.  Haec  omnia  missa  facio.  Unum  illud  dico : hujus- 
modi opprobria  tum  demum  satis  commode  refellentur,  cum,  mitis- 

, * Vide  Inscript.  in  Tabula  honoraria  olim  juxta  Harveii  statuam  posita. 

2 Vide  Gul.  Harveii  Vit.  operibus  praepositam.  * Ibid. 

simus  omnium,  Harveius,  qui,  “virtutes  aliorum  imitandas,  non 
invidendas  ratus,”  nos  ad  majorum  nostrum  imitationem  quotannis 
excitari  veUet,  ipse  fiat  exemplar  vitee  morumque,  quod  respiciamus, 
quod  intueamur,  ad  quod  nos  conformemus  omnes. 

Ergo,  bene  de  Collegio  meritos  quotannis  nominari  et  preedicari 
jussit  Harveius.  Qualem  vero  et  quam  benevolum  se  preebuit  ipse? 
Cum,  jam  antea,  muneribus  et  donis  amplis  ornaverat  CoUegium, 
patrimonio  se  tandem  exuit,  nobisque  id,  foedere  certo,  in  praesens  et 
in  perpetuum,  addixit.  Qui  vivus  igitur,  quod  paucis  contigit.  Im- 
mortalis salutatus  est;  tum,  quod  paucioribus,  cum  haeredibus  ipse 
suis,  opes  suas  jam  consecutis,  convixit,  hilarus  et  acceptus  conviva; 
tum,  quod  praeterea  nemini  contigisse  dicitur,  omnia  qu«  primus  in- 
venerat et  palam  ediderat,  “ de  motu  cordis  et  sanguinis,”  ea  demum 
ab  omnibus,  vel  doctis  vel  indoctis,  se  ipso  vivente,  accepta  vidit. 

0 ! beate  senex ! beatum  te  vocare,  etiam  ante  obitum,  licuisset 
certe,  qui,  tanta  cum  gloria  felicitateque,  tibimet  ipsi  quasi  superstes, 
aevum  sempiternum  quodammodo  praeripuisti ! 

Haec  de  Harveio  disserenda  putavi,  quia,  tametsi  ejus  fama,  ut  phi- 
losophi, ut  Naturae  interpretis  veridici,  saepissime  ex  hoc  loco  cele- 
brata sit,  atque  ita  ad  omnem  memoriam  commendata,  ut  quasi  statua 
ei  collocaretur,  quam  suspiceremus  onrnes,  inter  Verulamium  et  New- 
tonum,  aeterna  in  basi  positam,  tamen  virtutum  et  morum  et  vitae 
ejus  unago  non,  ut  debebat,  nfihi  visa  est  depingi. 

Quod  ad  Physicam  scientiam  attinet,  cum  praeceptis  aureis,  tum 
praeclarissimo  exemplo  suo,  nos,  quicunque  in  rebus  medicis  versa- 
mur, hortatus  est  Harveius,  ut,  vanis  opinionum  commentis  ablegatis, 
nullius  in  verba  magistri  jurantes.  Naturam  interrogemus  ipsam,  et 
per  experimenta  interpretemur.  Inierat  igitur  et  praeceperat  illam 
ipsam  viam,  quam,  brevi  postea,  monstravit  omnibus  et  munivit  Ve- 

rulamius.  Scilicet,  “ a sensu  et  particularibus  ascendendo  conti- 
nenter et  gradatim,  ut  ultimo  loco  perveniatur  ad  maxime  generalia 
vero  experienti£B  ordine,  videlicet,  qui  “ primo  lumen  accendit,  deinde 
per  lumen  iter  demonstrat.”^  Exinde  feliciter  fieri  caeptum  est,  ut, 
auctore  et  duce  Harveio,  tandem  aliquando  resipuerint  Medici,  prius 
Galeni  tam  fautores  inepte,  ut  si  quis  illius  auctoritatem  ausus  fuerit, 
vel  in  minimis,  imminuere,  hunc  animadversione,  et  poenis,  et,  pro 
pudor!  carcere,  coercendum  censuer/nt. 

Proditur  enim  memoriae,  vel  in  nostris  Annalibus,®  (quod  pudet 
nunc  et  piget  memorare,)  Doctorem  quendam,  qui,  in  rebus  nescio 
quibus,  Galenum  errasse  dicere  soleret,  coactum  esse  ea,  quae  dixisset, 
proferre,  et  partes  suas  coram  universo  Collegio  defendere,  aut  in 
carcerem  deduci.  Proditur  etiam  Galenum,  in  hac  quasi  lite,  vicisse, 
victumque  accusatorem  causa  cecidisse,  seque  dedisse,  et  coactum 
esse  fateri  se  debita  reverentia  in  Galenum  non  usum  esse,  et  eum 
falso  accusasse. 

“ Pro  I tempora  vere  tenebricosa,  et  inauspicata  litteris  1 cum  a 

* Nov.  Org.  L.  i.  Aph.  19.  ^ Ibid.  Aph.  82. 

® Vide  Anual.  Coli.  Med.  a.d.  1560.  Caio  PrBesidente. — “Imperatum  est  Johanni 
Geynes,  medico,  ut  in  quibus  publice  dicere  solebat  Galenum  errasse,  referente  venera- 
bili viro  Tboma  Wendeo  Eegio  Medico,  et  ipso  etiam  Geyno  coram  universo  Collegio 
palam  affirmante,  ea  proferret.  Quod  tamen  cum  honestis  rationibus  facere  recusaverit, 
coactus  est  per  officiarium  vice  comitis  Londinensis,  jubente  Praesidente,  id  praestare, 
aut  in  carcerem  deduci.  Cujus  rei  timore  perculsus,  ad  Praesidentem  supplex,  non  ut 
ante  superbe  et  fastuose,  venit,  ac  quaestiones  (errores  ille  nominabat)  viginti  duas  exhi- 
buit &c. — Suas  autem  partes  cum  nequibat  Geynes  defendere,  clareque  deprehenderat 
suam  non  Galeni  culpam  esse,  honestissime  sese  dedidit,  et  errorem  agnovit:  penitentia 
ductus  se  vana  proposuisse,  diligentius  non  circumspexisse,  Galeni  loca  exquisitius  non 
contulisse,  ejus  sensum  non  indagasse,  sententiam  non  intellexisse,  verba  fidelius  non 
citasse,  calumniatori  Brachelio  plus  aequo  tribuisse,  eum  Galeno,  summa  sapientia  viro, 
praetulisse,  venerantia  in  Galenum  non  usum  esse,  et  eum  falso  accusasse.  Quae  omnia 
confirmavit  subscriirtione  sua  in  haec  verba.  ‘Ego  Johannes  Geynes  fateor  Galenum,  in 
iis  quae  proposui  contra  eum,  non  errasse.’  ” 

sententia  magistri  vel  transversum  unguem  discedere,  laesae  majestatis 
crimen,  et  dignum  carcere  haberetur;  cum  homines  non  modo  servi- 
tutem servirent,  sed  catenas  etiam  amplecterentur.”^ 

Hasce  autem  tenebras  necesse  est, 

“ Non  radii  solis,  neque  lucida  tela  diei 

“ Discutiant;  sed  Naturse  species  ratioque.” 

Atque  idcirco  Harveius  e tenebris  tantis  tam  clarum  lumen  ex- 
tollere primus  potuit,  quia  Naturae  speciem  rationemque  tam  plane 
retexit,  tam  manifesto  patefecit. 

At  vero  Harveius,  qui  Naturam,  oculis  quam  maxime  intentis, 
contemplari  solebat,  num  veterum  auctoritatem  negligebat?  Num 
litteras  parvi  pendebat  ? Immo,  vetustatis  exempla  monumentaque 
dihgenter  recolebat;  historicos,  politicos,  poetas  adamabat.  Immo, 
hanc  ipsam  orationem  Latine  haberi  jussit.  Et,  sine  controversia, 
fuit  omnis  vel  scientiae,  vel  doctrinae,  summe  studiosus. 

Ergo,  de  Harveii  sententia,  disciphnis  bonis  et  studiis  litterarum 
atque  humanitatis  institui  debet  Medicus.  Quod,  praeter  caeteros, 
decet  hujusce  Collegii  alumnos,  cujus  fuit  pater  et  auctor,  Lina- 
crus.2 

Una  cum  htteris,  vel  potius  e litteris  orta  est  haec  nostra  Domus, 
arx  et  praesidium  Medicinae.  Namque  unus  et  idem  Linacrus,  Erasmi 
amicus,  ab  Italia  redux,  et  Medicinam  et  litteras  domum  reportavit. 
Atque  is,  qui  Graecas  litteras,  tunc  temporis  poene  ignotas,  Oxonii 
docuit,  idem  postea  Medicinam  afflictam  excitavit,  et  in  hoc  Col- 
legium, tanquam  in  hospitium  publicum,  adduxit,  ubi  non  commo- 
raretur solum,  sed  perpetuo  habitaret.  Salve!  sancte  Parens!  cui 
non  modo  Medici,  sed  omnes  litterati  assurgant ! 

* Orat.  Harv.  auctore  Gul®.  Baker,  a.d.  1761. 

2 Thomas  Linacre,  M.D.;  natus  circiter  a.d.  1460,  obiit  a.d.  1524. 

Neque,  avulso  te,  defecit  alter,  poene  gemellus,  Gaius,^  qui  Col- 
legium, recens  et  tenerum,  stabilivit,  atque  Insignibus  honorificis 
ornavit.  Ille  Kegestarii,  Thesaurarii,  Censoris,  Pr£esidis,  fidelissime 
et  strenuissime,  perfunctus  est  munere;  et  primus  nobis  Annales, 
sive  de  rebus  a Collegio  gestis  commentarios  Latine,  distincte,  ele- 
ganter conscripsit.  Adeo  Medicinae  Naturaeque  studio  deditus  est, 
ut,  princeps  in  hisce  regionibus,  anatomiam  excoluerit,  incisionesque 
factitaverit.  Litteras  autem  humaniores  quam  penitus  dilexerit, 
testis  Cantabrigia,  testis  est  domus,  quam  praeclarissimam  aedificavit, 
adeo  dignitatis  plenam,  ut,  a quo  nomen  habet  ductum,  huic  vicissim 
illa  aeterno  sit  honori. 

Doctrinae  domicilia  dilexit  Caius,  doctrinam  magis.  Itaque  cum 
Academiis  egit,^  ne  quis  per  eas  admittatur  Medicus,  nisi  plane  doctus. 
Egit  impense,  modestius  autem ; ut  cum  parentibus ; hoc  est,  quod 


* Johannes  Caius,  M.D.;  natus  a.d.  1510,  obiit  a.d.  1573. 

2 Vide  Annal.  Coli.  Med.  A.D.  1555.  Caio  Prsesidente.  “ Eeprehensa  est  modestius 
Oxoniensis  Aeademia  per  literas  Collegii  a Prsesidente  scriptas  et  communi  Sigillo  ob- 
signatas quod  Simonem  Ludford  Pharmacopolam  et  Davidem  Laugbton  fabrum  serarium, 
indoctissimos  homines,  medicinse  Baccalaureatu  insignivissent.  Literse  autem  in  hsec 
verba  scripta  sunt,  &c. 

‘ Neque  enim  illud  ignorare  vos  convenit,  eisdem  rationibus  duraturam  vestram 
Academiam,  quibus  est  ab  initio  instituta.  Instituta  autem  est  literarum  gratia.  Per 
literas  stat  ea,  eam  literse  alunt  et  ornant,  eam  literse  conservabunt.’ 

‘Jam  vero  cum  accessit  David  Laugbton  faber  serarius,  homo  cui  ne  nota  quidem 
sunt  rudimenta  grammaticalia,  Baccalaureus  tamen  in  Medicina  per  vos  Novembri  mense 
creatus,  non  possumus  non  admonere  vos,  &c.’ 

‘ Hortamur  insuper,  et  per  salutem  Reip.  rogamus  diligenter  ut  attendatis,  quos  in 
posterum  in  Medicina  admittatis.  Nam  infestissimus  hostis  humanse  vitse  est  imperitus 
Medicus.’ 

Porte  fortuna  mense  Julio,  A°.  1556.  Inquisitio  indicta  est  a reverendiss.  Cardi- 
nali Polo  ad  reformandam  religionem  et  Universitatis  Oxon.  statum.  Quod  tempus 
tanquam  opportunum  nacti,  ut  inquisitores  hune  errorem  corrigant,  sumus  hortati  per 
literas  nostras  in  hunc  sensum  atque  verba  scriptas,  &c. 

‘ Egregios  sane  et  doctrina  et  ingenio  viros  Reip.  usibus  cum  per  superiora  tempora 

c 2 

Plato  monet,  “suasu,  non  violentia;  obtestando,  non  contestando.” 
Nihilominus,  repugnante  Oxonia,  non  ad  alienos,  sed  ad  Eeverendis- 
simum  ejus  Cancellarium  se  recepit,  cujus  auctoritate,  consilio 
hujusce  Collegii,  excogitata  sunt  de  hac  re  statuta,  quibus  uterentur 
Oxonienses,  et  quibus  usi  sunt  prope  in  hunc  usque  diem. 

0 ! utinam,  semper  vigeat  nos  inter.  Collegae,  et  antiquas  nostras 
Academias,  amor!  Concordiam  nostram  nulla  res  disjungat  magno 
equidem  opere  velim ! Nec  vos,  Almae  Matres,  otFensiunculam  aliquam 
habeatis,  si,  cum  filiis  et  alumnis  vestris,  alienigenas  nunc  in  nostrum 
numerum  ascribamus.  Namque  ita  fert  temporum  ratio.  Ita,  ut 
nunc  est,  et  fieri  solet,  et  debet,  cum  major  indies  et  uberior  litte- 
rarum scientiaeque,  ab  omni  parte,  proveniat  messis.  Sed  vos 
veneratione,  vos  desiderio,  vos  incredibili  prosequimur  amore.  “ Quis 


parere  solebat  Oxon.  Aeademia,  ut  idem  in  futurum  faciat  maxime  in  Medicina,  velie- 
menter  cupimus.  Id  autem  vestra  prudentia  fieri  posse  speramus,  si  authoritate  vestra 
praecipiatis,  ne  per  eam  quis  admittatur  Medicus,  nisi  plane  doctus  ille  sit,  <fec.’ 

‘ Istis  rationibus  si  vestra  prudentia  in  futurum  prospectum  fuerit,  et  eruditioni 
suus  constabit  bonos,  et  non  committet  aliquando  Academia  ut  indoctis  et  imperitis 
hominibus  potestatem  conferat  exercendi  Medicinam,  quales  dudum  fuere  Pharmacopola 
quidam  Londinensis  et  David  Lawton  faber  serarius, — nulla  certe  doctrina  audemus  affir- 
mare, atque  ex  his  serarius  potissimum,  cujus  infantia  cum  suggessit  ut,  quomodo  corpus 
declinaretur,  exigeremus,  respondit,  hic  hsec  et  hoc  corpus,  accusativo  corporem : egregius 
certe  ex  Universitate  Medicus,  cui  humana  vita  committeretur.’ 

Lectis  hisce  literis  publice  in  Senatu  frequentiss.  Oxon.  mandato  inquisitorum,  et 
eodem  redarguto  quod  nulla  doctrina  homines  cooptasset,  interdixere  inquisitores,  ne 
postea  tanta  admittendi  utatur  libertate,  &c. 

Indoctus  ille  et  ambitiosus  Ludford,  cum  senserat  omnem  spem  adipiscendi 
gradum  doctoratus  in  Medicina  (quem  ambierat)  Oxonise  sibi  praeclusam  esse,  se  recejiit 
Cantabri giam,  tentatum  an  pari  fraude  Cantabrigienses  etiam  circumvenire  potuerit. 
Quae  res,  cum  nobis  relata  fuerat,  amor  quo  prosequebamur  Academiam  nostram,  &c. — 
praemonere  nos  coegit  Senatum  universum  imperiti  hominis,  et  ne  Coctorem  crearent 
hortari,  &e.” 

A.D.  1556.  “ Eeverendiss.  Cardinalis  egit  cum  viris  doctiss.  Georgio  Owen  et  Thoma 
Huys,  regiis  Medicis,  de  instituendis  rationibus,  quibus  Oxon.  Academia  in  admittendis 
Medicis  uteretur.  De  ea  enim  re,  ut  anno  superiori  diximus,  erat  controversia.  Quas 

est,”  ut  cum  Tullio  quaeramus,  “ quis  est  nostrum  liberaliter  educatus, 
cui  non  magistri  sui  atque  doctores,  cui  non  locus  ille  mutus  ipse, 
ubi  altus  aut  doctus  est,  cum  grata  recordatione,  in  mente  verseter?”^ 
Si  quis  Almam  suam  Matrem,  propter  quam  ad  studia  natus  sit,  non 
amet,  procul  a nobis  abeat  velim ! Si  quis  oderit,  aut  ultro  laeserit, 
poene  dicam,  reus  sit  sceleris  ejus,  quod  Graeci  neminem  facturum 
putaverunt,  Romani  singulari  et  inaudito  supplicio  expiandum 
judicaverunt. 

E Caii  domo  nobis  exortus  est.  Medicinae  lumen,  Harveius.  En ! 
tres  nostros  quasi  Conditores!  Primus  fuit  Linacrus,  alter  Caius, 
Harveius  tertius.  Quibus  accedat  etiam  quartus,  Ham^us,^  qui. 


cum  excogitassent  nobiscumque  communicassent,  consensum  est  in  hanc  sententiam. 
‘ Statuimus  et  authoritate  nostra  injungimus  ut  ne  quis  ad  praxin  aut  ad  gradum  ali- 
quem medicinae  admittatur,  nisi  qui  prius  Magister  seu  Doctor  sit  artium  et  philosophiae 
sine  gratia  aut  dispensatione  creatus,  quique  in  philosophia  Aristotelem  et  Platonem,  in 
Medicina  Hippocratem  et  Galenum  aliosque  subscriptos  authores  diligenter  legerit,  dis- 
putationes Medicas  frequentaverit,  seseque  disputando  exercuerit  ad  annos  quatuor. 
Necnon  quatuor,  vel  ad  minus  tres  publicas  disputationes  Medicas  frequentaverit,  seseque 
disputando  exercuerit  ad  annos  quatuor;  necnon  quatuor  vel  ad  minus  tres  publicas 
disputationes,  praesentibus  plerisque  Academiae  Medicis,  annis  singulis  celebraverit, 
idque  absque  dispensatione.  Tum  si  idoneus  videatur,  et  honestate  morum  commendetur, 
Bacchalaureus  creetur,  aut  ad  praxin  admittatur.  Quod  si  quis  minus  idoneus  reperiatur, 
rejiciatur,  onmi  seposito  affectu.  Inter  gradum  Bacchalaureatus  et  Doctoratus  tres  in- 
tercedant anni,  quibus  exactis  diligenti  studio,  frequentatione  disputationum,  propriis 
disputationibus,  et  actione  Medicinae  ut  est  ante  comprehensum,  quem  honesti  mores, 
studia,  et  recte  facta,  non  hujus  aut  illius  favor,  universitati  commendant,  creetur  Doctor 
secundum  formam  statutorum  et  consuetudinem  Universitatis.’  Hoc  Statutum  Eeve- 
rendissimus  approbavit,  et  authoritate  suae  legationis  et  Cancellariatus  (erat  enim  jam 
tum  Oxon.  Academiae  Cancellarius)  Universitati  ut  observent  injunxit.” 

16“  Julii,  1595.  “ Conclusum  est,  ut  literae  scribantur  ad  Academiam  Lugdunensem 

in  eam  sententiam,  ut  cautiores  sint  posthoc  ad  nostrum  postulatum  in  admittendis 
Doctoribus.” 

' Cic.  pro  Cn.  Plancio. 

2 Balduinus  Hamey,  M.D.,  obiit  1676. 

Vide  Annal.  Coli.  Med.,  13,  Junii  1676. — “Sciant  posteri  quod  Bahvinus  Hamaeus, 
Baldwini  filius,  Musarum  ac  Apollinis,  dum  vixerat,  deliciae  erat.  Tam  sciens  Latinae 

si  minus  Conditor,  at  certe  Restitutor  erat.  Nam  Collegium,  vel 
rerum  augustiis,  vel  asperitatibus  temporis,  oppressum,  cum  civilibus 
armis,  tum  flammis,  poene  deletum,  HamaBus  redemit,  eripuitque  e 
periculis,  et  bis  nobis  restituit. 


Quin  etiam,  horum  similes,  extiterunt  alii,  cum  Medicinae,  tum 
Scientice  Naturalis^  maxime  studiosi. 

Qualis  Gilbertus,^  Elizabethae  Reginae  Medicus,  qui  Magneticas 
illas  vires,  quae  per  totius  orbis  molem  permanant  primus  monstravit 
atque,  quod  dixit  Verulamius,^  leviter  irridens  huic  nostro  viro, 
“ Philosophiam  e Magnete  elicuit.”  Id  quod  verius  multo,  quam 
putavit  Verulamius,  dici  potuit,  ut  cuivis  nunc  vires  Magneticas,  et 
Dia-magneticas  perpendenti  satis  hquet.  Gilberto  igitur,  et  Medico, 
et  Philosopho,  perpetuus  tribuatur  honos. 

Qualis  Caldwallus,^  Elizabethae  item  Medicus,  qui.  Lectione 
Anatomica  apud  nos  instituta,^  Harveium  ipsum  imposuit  in  cathe- 
dram, ex  qua  doctrinam  suam  divinitus  docuit. 

Qualis  Glissonus,®  clarissimus  Anatomicus,  perinde  ac  Harveius  e 
Caii  domo  exortus,  cui  magno  etiam  fuit  honori,  quod  ipsius  Harveii 
in  locum  successit. 

Quales  Willisius®  et  Lowerus,^  quorum  hic  cordis  fabricam;  ille 


linguae,  non  ipsum  Latium  magis  Latinum  fuerat : tam  Graecae,  non  ipsae  Athenae  magis 
Atticae.  Moribus  ac  vivendi  regula  ad  amussim  compositus.” — “ Sub  hasta  Collegium 
iniquitate  temporum  positum,  pater  hic,  non  sibi  sed  Collegio  magno  impendio  rede- 
merat. Postulante  necessitate  in  omnibus  sumptibus  faciendis  publicae  utilitati  cum 
primis  munificum  se  ostendebat.” 

* Gulielmus  Gilbert,  M.D.;  natus  a.d.  1540,  obiit  a.d.  1603. 

2 De  Augmentis,  Lib.  i. 

3 Kichardus  Caldwall,  M.D.;  natus  circiter  a.d.  1513,  obiit  A.D.  1585. 

4 A.D.  1581. 

5 Frauciscus  Glisson,  M.D.;  natus  a.d.  1597,  obiit  a.d.  1677. 

® Thomas  Willis,  M.D.;  natus  circiter  a.d.  1621,  obiit  a.d.  1675. 

Eichardus  Lower,  M.D.;  natus  circiter  a.d.  1631,  obiit  a.d.  1691. 

compagem  cerebri,  nervorumque  fibras  admirabiles,  et  vis  nervosse 
cursum  recursumque  acute  explicuit. 

Quales  Whartoxus,^  in  glandulis  rimandis;  et  Croonius,^  in 
demonstrandis  musculis,  qui  operm  plurimum  studiique  utilissime 
consumebant. 

Qualis  item  Sloanius,^  qui  et  nostrse  societati  et  Regise,  diu  et 
summa  cum  dignitate,  praefuit:  ita  Naturae  cultor,  ut  id  quasi 
templum,  magnum  et  magnificum,  ei  dicaverit,  in  quo  nunc  omnis 
gens  Britannica  gloriari  solet. 

Qualis  Bailli^us,^  qui  cultro  anatomico  morborum  sedes  intimas 
retexit,  quas,  munere  suo  acceptissimo,  coUato  in  nos  Musaeo,  nostris, 
etiam  nunc,  oculis,  fidelibus  et  gratis,  subjecit. 

Quales,  omnigena  scientia  ornatus,  Youngius,®  et  Wollastonus,® 
acumine  plusquam  philosophico,  iUi  duo,  quorum  virtutes  et  ingenia, 
atque  indolem  utriusque  propriam,  tu,  clarissime  Praeses,  dilucide 
depinxisti:  ipse  item  Philosophus,  qui,  scientia  Chemica,  tanquam 
Medicinae  ancilla,  non  donnna,  usus,’^  et  quasi  veteres  avias  de 
formulis  et  praescriptis  nostris  revellens,  Pharmacologiam  veram 
instituisti:  cujus  de  suavissimis  scriptis,  mihi  libitum  esset  plura 
dicere,  nisi  quod  sciam,  ex  hoc  loco,  laudes  aliorum,  quam  tuas,  te 
libentius  esse  auditurum. 

Neque  vero,  hoc  loco,  mihi  silentio  praetereundus  est,  quem  nuper, 
gravem  annis,  amisimus,  Gulielmus  Lambe,  quippe  qui  scientiae 
Chemicffi  cultor  esset  haud  spernendus,  idem  litteris  humanioribus 

* Thomas  Wharton,  natus  a.d.  1610. 

2 Gulielmus  Croone,  M.D.;  obiit  a.d.  1684. 

^ Hans  Sloane,  Baronettus,  M.D.;  natus  a.d.  1660,  obiit  a.d.  1752. 

^ Mattbseus  Baillie,  M.D.;  natus  a.d.  1761,  obiit  a.d.  1823. 

® Thomas  Young,  M.D.;  natus  circiter  a.d.  1774,  obiit  a.d.  1829. 

® Hyde  Wollaston,  M.D.;  natus  a.d.  1766,  obiit  a.d.  1828. 

1 « Egregia  illius  ancilla,  non  alia  pejor  domina.” — Boerhaav.  apud  Paris,  Pharmacolog. 

bene  imbutus,  atque  medendi  certe  haud  imperitus.  Particulas 
plumbeas  in  aquis  latitantes  scite  evocavit.^  Simplex  erat  et  apertus, 
et  mores  ejus  modestissimi,  vita  integerrima.  Quod  si  paulo  incon- 
sultius carnem  nobis  omnino  interdicere  vellet,  ignoscendum  est 
tamen. ^ Cuinam  enim  nocuit?  Nemo,  quod  sciam,  illi,  de  hac  re, 
nisi  ipse  sibi,  dicto  fuit  audiens.  Vale!  igitur,  lenis  anima!  qualis 
neque  candidior,  neque  innocentior  altera,  ad  plures  migravit : neque 
facile  crederem  te,  in  locis  piorum  Isetis,  beatisque  sedibus,  quenquam 
tibi  iratum,  veluti  Ulyssi  Ajacem,  esse  inventurum:  namque  irasci 
tibi  vix  potuerit  aliquis,  nisi  vero  si  quis  esset  ita,  plusquam  tu  ipse, 
Pythagorseus,  ita  cibum  omnem  nitrogenatum  perosus,  ut  tibi  suc- 
censeret,  quod  non  obsecutus  esses  Pythagorico  dii  edicto,  ne  faba 
vesceremur.  Sed,  ut  quaeramus  seria,  nonne  is  beatus,  post  obitum 
certe,  videtur  jure  appellandus,  cui  nihil  quisquam,  neque  fraudis, 
neque  mahtiae,  neque  vitii,  recte  objecerit? 

Ecce!  nobis  exorti  sunt  complures,  cum  Medici  nobiles,  tum 
Litteris  Humanioribus^  non  tincti  solum,  sed  penitus  imbuti. 

Qualis  enituit  eximius  ille,  Johanxes  Fkeind,^  vir  maxima  eru- 
ditione, scientia  varia,  magno  elatoque  animo.  Res  nostras  in  Senatu, 
cum  esset  Senator,  eloquentissime  defendit.  Mortem  ejus,  heu! 
nimis  citam,  lugemus;  eo  magis  iUud  laetandum  est,  quod  libros 
mirabiliter  scriptos,  nobis  reliquerit. 

Qualis,  vir  omni  laude  cumulatus,  Richakdus  Mead,^  qui,  cum 

1 Vide  “ Kesearches  into  the  Properties  of  Spring  Water,  with  cautions  against  the 
use  of  Lead  in  the  construction  of  Pumps,  &c.,  by  William  Lambe,  M.D.,  late  Fellow 
of  St.  John’s  College,  Cambridge,  1803.” 

2 Vide  “ Reports  on  the  Effects  of  a Peculiar  Regimen,”  &c.,  eodem  auctore. 

3 Johannes  Freind,  M.D.;  natus  a.d.  1675,  obiit  a.d.  1728. 

Richardus  Mead,  M.D.;  natus  a.d.  1673,  obiit  a.d.  1754. 

antiqua  omnia,  omnia  nova  perspexisset,  litterarum  scientiaeque  et 
cultor  et  patronus,  medendo  exercitatissimus  esset  ac  peritissimus. 

Quales  fuerunt  Gaethus,^  Akbuthnotus,^  Akensidius,^  instincti 
illi  afflatu  quodam  poetico,  neque  ideo  pejores  Medici,  ita,  eidem 
Apollini,  et  Poesis  et  Medicina  sunt  cordi. 

Qualis  Bakekus,^  cui  summus  erat  Latini  sermonis  nitor;  in 
quo  inerat  etiam  ardor  mentis  ad  medendum ; ita  morbum  Domnoni- 
ensium  acerrime  insecutus  est,  ita  sagaciter  pervestigavit,  ita  fortiter 
profligavit. 

Quales  Hebekdeni  duo,  tum  pater,®  quem  morum  gravitas, 
simul  et  decor,  quem  litteras  et  scientia,  maxime  commendaverunt; 
tum  filius,®  par  et  similis,  patria  virtute  prasditus. 

Qualis,  si  quis  alius,  Halfordus  ecquis  enim  unquam  fuit,  vel 
Medicus  clarior,  vel  litteris  perpolitior,  vel  Collegii  amantior,  vel 
omnibus  fere  acceptior?  Sit  mihi  fas  in  hoc  dilecto  nomine  pau- 
lisper immorari.  Erat,  ut  nostis,  ad  morbos  dijudicandos  sagax,  ad 
sublevandos  pollens;  ingenii  acumine,  remediorum  copia,  pariter 
insignis.  Nolite  autem  existimare.  Auditores,  eum  ingenii  vi  aut 
acumine  tantummodo  esse  confisum.  Vobis  ego  hoc  confirmare 
possum,  vel  diligentissime  eum  juvenilem  aetatem  egisse.  Tuto, 
prius,  et  scienter,  armis  uti  perdidicerat,  quam  celeriter  et  venuste. 
Studio  igitur  et  labore  extitit  Medicus,  plenus  et  perfectus,  cui  nihil 
neque  a Natura  denegatum,  neque  a Doctrina  non  delatum  esse 
videretur. 

' Samuel  Garth,  Eques  Auratus,  M.D.;  natus  a.d.  1691,  obiit  a.d.  1719. 

^ Johannes  Arbuthnot,  M.D.;  obiit  a.d.  1735. 

3 Marcus  Akenside,  M.D.;  natus  a.d.  1721,  obiit  a.d.  1770. 

Georgius  Baker,  Baronettus,  M.D.;  natus  a.d.  1722,  obiit  a.d.  1809. 

® Gulielmus  Heberden,  M.D.;  natus  a.d.  1710,  obiit  a.d.  1801. 

® Gulielmus  Heberden,  Gulielmi  F.,  M.D.j  natus  a.d.  1767,  obiit  a.d.  1845. 

^ Henricus  Halford,  Baronettus,  M.D.;  natus  a.d.  1766,  obiit  a.d.  1844. 

D 

Mores  hominum  et  vitae  consuetudinem  apprime  callebat ; atque 
is  erat  qui,  facillime  citissimeque,  mentes  omnium  sensusque  de- 
gustaret. Ejus  erat  proprium  maxime  “scire  uti  foro;”  et  laus  ea, 
non  ultima 

“ Principibus  placuisse  viris.” 

Erga  omnes  erat  ^enevolus,  quippe,  suapte  natura,  suavis  et 
benignus;  quippe,  cum  dolentibus  optime  mederi  soleret,  a dolore 
quovis  animanti  cuiquam  incutiendo  refugiebat.  Itaque,  vir  erat 
plurimis  amicitiis,  inimicitiis  perpaucis  aut  nullis : nam  si  forte,  dis- 
sensio aliqua  incidisset,  quamprimum  redire  in  gratiam  gestiebat 
animus. 

Ardebat,  mihi  credite,  singulari  quodam  amore  in  hoc  Collegium, 
cui,  tamdiu,  omnium  concessu,  praefuit.  Quid  enim?  testabor  has 
ipsas  aedes  ? quas,  maximis  curis  et  laboribus  suis,  nobis  adparavit ; 
quas  dedicavit  oratione  pura  sic,  ut  Latine  loqui  poene  solus  vide- 
retur; quas  igitur  ei,  quem  prope  dixerim  Conditorem  nostrum 
quintum,  perpetuo  fore  monumento  prorsus  existimo.  Hic,  hic 
inquam,  si  quaerat  quispiam  Halfordi  monumentum,  circumspiciat. 

Tales  cum  fuerint  viri,  qui,  studiis  liberalibus,  redditi  essent 
aptiores  Medicinae,  per  mihi  mirum  videtur,  hisce  temporibus,  esse 
aliquos,  qui  litterarum  et  scientiae  studia  Medicis  indici,  saltem  ex 
auctoritate,  nolint : immo,  nonnullos,  qui  studia  haec  Medicis  obfu- 
tura,  atque  ad  medendum  impedimento  fore  contendant.^ 

* Vide  Evidence  before  Select  Committee  of  House  of  Commons  on  Medical  Regis- 
tration,  <fcc.,  1847  (1145): — 

“ Mr.  Wakley. — Have  you  not  often  found  that  the  men  wbo  were  best  acquainted 
with  liter ature  and  Science  were  the  worst  praetitioners  ? 

“ Dr.  F.  Hawkins. — I would  not  say  the  worst,  beeause  I have  found  that  the  worst 
practitioners  of  all  are  those  who,  without  general  education,  have  a little  practical  ex- 
perience,  of  which  they  are  very  proud,  and  fancy  that  their  knowledge  is  much  greater 
than  it  really  is.” 

Quid?  impedientne  Medicos  humanitatis  studia?  0!  stultos 
Linacros  et  Caios ! 0 ! amentem  Harveium ! Quam  nullius  consilii 

fuerunt  Sydenhamus,  Boerhaavius,  Hallerus,  Meadus,  Heberdeni, 
Halfordus ! Qui,  tanti  cum  fuerint,  docti ; credo,  majores  fuissent, 
indocti.  0!  obtrectatores,  invidum  genus!  Nempe,  cum  viderint 
sibi  doctrinam  esse  nullam,  quam  vellent,  voluti  vulpes  in  fabula 
(namque,  in  re  anili,  anilem  fabulam  mihi  proferre  liceat)  quam 
vellent,  veluti  vulpes  mutila,  docti  omnes  doctrinam  suam  abscidant 
atque  deponant ! 

Vel  si  non  sint  maligni,  si  non  sint  “animi  sub  vulpe  latentes,” 
at  certe  nesciunt  quantum  doctrina  vim  promoveat  insitam ; nesciunt 
quam  verum  sit  Ciceronianum  illud, 

“ Cum  ad  naturam  eximiam  atque  illustrem  accesserit  ratio 
quaedam  conformatioque  doctrinae,  tum  illud  nescio  quid  praeclarum 
ac  singulare  solere  exsistere.”  ^ 

Neque^  magis  sunt  audiendi,  qui  Medicinae  satis  consultum  iri 
putant,  si  rationem  illam  conformationemque  doctrinae  arbitrio 
cujusque  Medici  linquamus,  eligendas  necne,  prout  sua  quemque 
ferat  voluntas.  Ah  I nesciunt  illi  quam  scopuloso  difficilique  loco 
versentur  Medici,  nisi  rectum  et  certum  teneant  cursum. 

Namque  ars  nostra,  ut  ait  Verulamius.^  ....  “Conjecturalis 
cum  sit,  locimi  ampliorem  dedit,  non  solum  errori,  verum  etiam  im- 
posturae. Siquidem  omnes  ali«  propemodum  artes  et  scientiae  virtute 


* Cic.  pro  Archia  Poeta. 

2 Vide  Evidence,  &c.  (540) : — 

“ With  reference  to  the  importance  of  previous  educatiou  for  medical  men  of  a certain 
class,  will  you  be  kind  enough  to  explain,  briefly,  why  it  is  tbat  you  tbink  that,  if  this 
bili  became  law,  medical  meu  would  not  carry  tbat  education  as  far  before  they  enter 
their  profession,  as  lawyers,  wben  tbey  have  the  means ; is  it  not  the  fact  tbat  a superior 
education  tends  to  make  a superior  physician?” 

^ De  Augmentis.  1.  iv.  c.  2. 

n 2 

sua  et  functione,  non  successu  aut  opere,  judicantur.  Advocatum 
ipsa  agendi  et  dicendi  facultas,  non  exitus  causee,  commendat : guber- 
nator navis,  clavi  tenendi  peritia,  non  expeditionis  fortuna,  se  probat. 
At  Medicus  ....  vix  habet  actiones  aliquas  proprias,  quibus  speci- 
men artis  et  virtutis  suae  liquido  exhibeat ; sed  ab  eventu  praecipue 
honorem  aut  dedecus  reportat,  iniquissimo  prorsus  judicio.  Quotus 
enim  quisque  novit,  aegroto  mortuo  aut  restituto,  ....  utrum  sit 
res  casus  an  consilii?  Fit  itaque  saepissime,  ut  impostor  palmam, 
virtus  censuram  referat.  Quin  ea  est  hominum  infirmitas  et  credu- 
litas, ut  saepenumero  agyrtam  aut  sagam  docto  Medico  praeponant.” 

Quae  cum  ita  sint.  Auditores,  bene  instituatur  oportet  Medicus, 
ne  recto  et  certo  aberret  cursu:  ne  famam  quaerat  et  opes,  non  artis 
prudentia,  sed  verbosis  strophis,  atque  stupore  vulgi.  Quod  hoc 
etiam  facdius  est,  quia  magna  pars  hominum  amat  mirifica,  et  vult 
decipi:  neque  facile  sibi  errorem  eum,  quo  delectatur,  extorqueri 
patitur.  “ Fingunt  simul  creduntque.”  Atque  gratissimus  est  hic 
mentis  error.  Ex  quo  fit  ut  si  mendaces  sint  isti  Circulatores,  nae, 
illi  sunt  mendaciores,  qui  mirentur  istos, 

“ Quorum  stultitia  qusestus  impudentiae  est.” 

Enimvero  vulgus  est  quoddam,  haudquaquam  ex  plebe,  sed  dives 
et  fastu  plenum ; quod,  cum  semper  speret  aliquid  laeti  et  boni,  cor- 
poribus vilioribus  non  concessum,  sibi,  ob  divitias  suas,  concedi, 
propterea  Circulatoribus  istis  credat,  quia  pluris  venditant  antidota 
sua  falsa,  quam  quanti  aestimatur  ars  vera  et  sine  fuco. 

Illud,  ut  mihi  videtur,  commune  est  omnium  fere  Circulatormn, 
quod  unum  et  idem  omnibus  imperent.  Vix  possunt  igitur  non 
aliquando  collineare.  Id,  siquando  fit,  pro  miraculo  est,  atque  in 
coelum  extollitur : dum  plura,  quae  male  fiant,  plerumque  reticentur. 

Quod  contra  fit  in  Medicis  veris,  quibus,  quod  recte  faciunt,  vix 
laudi  datur : quod  minus  prospere,  dedecori  est  et  damno. 

Esto,  sane,  ut  prosint  aliquando  balnea^  et  aqua  frigida^  et 
involucra  madida : quin  etiam  decantata  illa,  sanguinis  missio,  et 
aqua  tepida  hausta,  interdum  prodesse  possunt;  sed  non  omnibus, 
neque  semper  his  est  locus. 

Interdum  quoque  fieri  potest  ut  prosint  linimenta  acriora  et 
exulcerantia:  at  iis,  nullo  discrimine  servato,  abuti,  ferreum  est: 
sicut,  hercle,  nimis  aspere  tractavit  multos,  nuper,  famosus  quidam : 
de  corio  aheno  qui  lusit  miserabiliter. 

Prae  caeteris,  autem,  isti  mihi  videntur  versuti,  qui,  “ similia 
similibus  curari,”  jactitant,  idque,  portionibus  perexiguis,  vel,  si  Diis 
placet,  perquam  minutissimis.  Mirabde  dictu  est,  at  creditur. 
Interea  isti  secure  nihil  agunt.  Naturae  committentes  omnia;  et 
diaetae  tenui,  in  qua,  mirum  est,  promissoribus  istis,  quam  dicto 
audientes  sint  hiantes  aegri.  Quid,  si  majus  quiddam  aliquando 
tentent  isti?^  Quid,  si  remediis  vel  periculosissimis  aliquando  non 
dubitent  uti?  Sed  clanculum.  Nam  cum  similes,  plerumque,  inter 
se  videantur  istorum  pilulce,  at  visu  tantum,  non  re,  sunt  similes. 
Sint  igitur  pilulae  illae  lenes  et  innocuae : acres  hae,  seu  modo  non 
mortiferae : devorentur  hae : si  quid  male  cesserit,  examinentur  illae : 
inveneris  quid?  nil  nisi  pulverem,  et  saccharum  lactis.  Ergo,  quod- 
cunque fiat  de  aegrotis,  isti  impune  abeunt. 

Quin  etiam  vitia,  sive  infirmitates  hominum,  nonne  aucupantur, 
et  quaestui  habent,  alii  alia.  Circumforanei?  De  genere  hoc,  prae- 
stigiatores, quos  vocant,  Mesmerici,  ni  fallor,  iis  praecipue  arrident, 
quos,  utriusque  sexus.  Mater  saeva  Cupidinum  aut  caecis  urit  ignibus, 

' Vide  “ Medical  Gazette,”  Aug.  13, 1847 ; and  “ Confessions  of  an  Homceopathist,” 
1846. 

aut  palam  exagitat.  Sed  ex  quibus  hoc  subintelligi  potest,  ea, 
pudoris  ergo,  sunt  reticenda. 

Ab  his,  et  talibus  artificiis,  segregandus  est  Medicus,  et  sepiendus 
sedulo.  Quod  vix  praestari  potest,  nisi  recta  et  bona  institutione  ita 
informetur,  ut  a dolis  et  fallaciis  prorsus  abhorreat. 

Neque  vero  obliviscendum  est,  quod  Medicinge  status  ex  utilitate 
sua,  et  gratia,  non  ex  auctoritate,  honoribusve  publicis  pendeat. 
Dignitatem  igitur  e litteris  et  philosophia  sibi  conciliet  necesse  est, 
ne  gradu  moveatur ; ne  dicam,  in  sordibus  ne  jaceat  Medicina. 

Respublica  quidem  medica  jam  conversiones  quasdam  et  commu- 
tationes desiderare  videtur.  Ita  nunc  in  motu  temporum  et  rerum 
omnium  progressione  vivitur.  Confitendum  est  enim,  ultro  et 
libenter,  quod,  pro  ratione  graduum,  cum  diversi  ordines  inter  se 
conferantur,  non  tantum  ii,  qui  sedes  teneant  priores,  quantum  imi 
(sit  verbo  venia)  subsellii  viri,  in  majus  mehusque  fuerint  nuper 
provecti.  Quibus,  idcirco,  altior  nunc  atque  honoratior  locus,  jure 
meritoque,  concedatur  oportet. 

Quomodocunque  autem  futurum  sit  ut  res  inedicse  ordinentur, 
cavendum  est  et  providendum,  id  quod  non  solum  nostra  referat,  sed 
vehementur  intersit  omnium,  ut  ne  deterreantur  a studiis,  sed 
incitentur  potius,  atque  honore  afficiantur  ii,  qui,  in  studiis  optimis, 
operam,  curam,  cogitationem,  longius  et  altius,  figere  velint,  quam 
possint  isti,  qui  medendi  exercitatione  usuque  quotidiano,  fere  a 
juvenilibus  annis,  sint  districtiores. 

Quamobrem,  pergite,  ut  facitis.  Collegas,  atque  in  id  studium,  in 
quo  estis,  incumbite,  ut  disciplinis  doctrinisque  optimis  liberaliter 
instituantur  Medici : ut  ingenui  fiant : ut  honestum  fructuoso  prae- 
ponant : ut  amore  mutuo  inter  se  contineantur : ut  omnibus  prodesse 
studeant : ut  referant  omnia  ad  Divinum  illud  Consilium,  a quo  cor- 

pora  humana,  quae  nobis  subjecta  est  materies,  tum  facta  sunt,  tum 
conservantur,  tum,  postquam  morte  fuerint  dilapsa,  recolligentur 
denuo. 

His  artibus  innixa.  Domus  haec  nostra  in  perpetuum  stabit : et, 
quod  sperare  ausim,  crescet  etiam,  “ occulto  velut  arbor  aevo quod 
certo  scio,  manebit  immota ; velut  arbor  altissimis  defixa  radicibus ; 
nulla  labefactanda  vi,  nunquam  demovenda  loco. 


Savill  and  Edwards,  Printers,  4,  Chandos-street,  Covent-garden. 

